Μικρόβιβος Φθιώτιδας

Ο Μικρόβιβος είναι παραθαλάσσιος οικισμός της Τραγάνας στη Στερεάς Ελλάδας και στην Περιφερειακή Ενότητα Φθιώτιδας.

 Γεωγραφία - Ιστορία 
Ο Μικροβοίβος (παράφραση του "Μικρός Φοίβος") που σήμερα γράφετε λανθασμένα Μικροβίβος, βρίσκεται στο βουνό δεξιά και βορειανατολικά της παραλίας Τραγάνας (Βόρειος Ευβοϊκός κόλπος), σε απόσταση 17 χλμ. Α.-ΝΑ. από την Αταλάντη (έδρα του Δήμου).Στους ηλεκτρονικούς χάρτες πχ στο Google maps, λανθασμένα αναφέρεται ο οικισμός της παραλίας Τραγάνας σαν Μικροβοίβος, ενώ ο οικισμός βρίσκεται στον λόφο ανατολικά της κεντρικής παραλίας Τραγάνας. Μπορείς να φθάσεις στην περιοχή μέσω του κεντρικού δρόμου προς την παραλία Τραγάνας, στρίβοντας περίπου στην μέση της απόστασης ανατολικά (δεξιά) κι ακολουθώντας τον ασφαλτοστρωμένο δρόμο να φθάσεις στον λόφο του Μικροβοίβου. Στην περιοχή αυτή, που είναι πευκόφυτη και καταπράσινη υπάρχουν 5-6 μικρές παραλίες με πιο μεγάλη την παραλία "Μπουγάζι" που τμήμα της, δυστυχώς είναι καταπατημένο από ιδιώτες. Δυτικά της παραλίας αυτής σε απόσταση 150 μέτρων περίπου, βρίσκονται οι ερειπωμένες βάσεις αρχαίου ναού που εικάζεται ότι είναι του Μικρού Απόλλωνα Φοίβου, εξ ου και η ονομασία της περιοχής! Η ανατολική περιοχή του λόφου λέγεται Βοίβος, από τον ναό του Απόλλωνα Φοίβου που βρίσκονταν στην θέση που σήμερα υπάρχει ο ναός της Ζωοδόχου Πηγής!Ο Μικροβοίβος κατοικείται από το 1975 και μετά, όπου διάσημοι καλλιτέχνες αγόρασαν κτήματα προκειμένου να έχουν σ' αυτή την καταπράσινη περιοχή το εξοχικό τους. Μεταξύ αυτών ήταν και οι μουσικοσυνθέτες Νίκος Μαμαγκάκης και Κώστας Κλάβας που έμεναν εκεί 7-8 μήνες τον χρόνο, κτήματα αγόρασαν: ο συγγραφέας Ιάκωβος Καμπανέλλης, ο συγγραφέας Αντώνης Σαμαράκης, η Χάρις Αλεξίου, η Μαρία Φαραντούρη, ο πολιτικός και υπουργός του ΠΑΣΟΚ, Αναστάσης Πεπονής και άλλοι γνωστοί καλλιτέχνες και γνωστοί γιατροί.

Σήμερα στην αρχή της περιοχής του Μικροβοίβου, κατασκευάζεται η μεγάλη βιβλιοθήκη που θα στεγάσει σε ηλεκτρονική μορφή αντίγραφα των χειρογράφων βιβλίων και εγγράφων της Μονής του Σινά στην Αίγυπτο που είναι αρχαία αντίγραφα ακόμα και από την εποχή του Μωάμεθ. Παράλληλα έχει κατασκευαστεί ένα αντίγραφο της διπλής εκκλησίας της Αγίας Αικατερίνης και Μωυσή της Μονής Σινά από το Ίδρυμα Σινά, μετά από παραχώρηση έκτασης από το κράτος με την σύμφωνη γνώμη της κοινότητας Τραγάνας το 1993, στο ίδρυμα Σινά που σήμερα είναι επικεφαλής ο Δεσπότης Δαμιανός, που έλκει την καταγωγή του από την διπλανή κωμόπολη Αταλάντη.

Αναφέρεται επίσημα ως ξεχωριστός οικισμός για πρώτη φορά το 1991 να απογράφεται στην Κοινότητα Τραγάνας Φθιώτιδας. Σύμφωνα με το Πρόγραμμα «Καλλικράτης» μαζί με την Τραγάνα αποτελούν την Κοινότητα Τραγάνας που υπάγεται στη δημοτική ενότητα Αταλάντης του Δήμου Λοκρών και σύμφωνα με την απογραφή του 2011 έχει 4 μόνιμους κατοίκους αλλά στην πραγματικότητα είναι τουλάχιστον 70 .«ΦΕΚ αποτελεσμάτων ΜΟΝΙΜΟΥ πληθυσμού», σελ. 10637 (σελ. 163 του pdf)

Παραπομπές

 Εξωτερικοί σύνδεσμοι 

 Βάρκα του 1900 π.Χ. ευρέθη στον νησί του Μήτρου στην Λοκρίδα – Οι απαρχές της αιγαιακής ναυπηγικής τέχνης από τον ιστότοπο https://www.greekteachers.gr/
 Φωτογραφίες από την Παραλία Τραγάνας (Μικρόβιβος) στον ιστότοπο https://www.greece.com/

Κατηγορία:Δήμος Λοκρών
Κατηγορία:Χωριά της περιφερειακής ενότητας Φθιώτιδας